ԱԺ «Հանրապետական» խմբակցության ղեկավար Վահրամ Բաղդասարյանը պատասխանելով հարցին, ԱԺ-ում ինչո՞ւ ՀՀԿ խմբակցության պատգամավորները չեն ներկայանում և ինչպե՞ս են պատրաստվում այդպիսի տեսքով մասնակցել խորհրդարանական ընտրություններին, ասաց. «Ամբողջ այս ընթացում որևէ անգամ նման հարց չեք բարձրացրել, քանի որ որևէ մեկ անգամ չի եղել այդ խնդիրը: Բնականաբար՝ նախընտրական կրքեր, նախընտրական գործընթացներն են միայն պատճառը, արդեն իսկ կարևորագույն օրենքները ընդունել են, և պատգամավորները երևի իրենց զբաղվածության պատճառով չեն մասնակցել նիստի: Ամբողջ այս 5 տարիների ընթացքում կարող է նաև նման դեպք լինել, դա նորմալ քաղաքական պրոցես է»,-ասաց նա: